cyanic-selkie/wikianc huggingface dataset:
CR350
Den CR350 ass e Chemin repris am Kanton Dikrech a geet vun Nidderfeelen an nordwestlecher Richtung bis op Welschent.
Den CR350 ass ronn 5,6 km laang.
NGC 1514
Den NGC 1514 ass e planetareschen Niwwel am Stärebild Taurus.
Cemboing
Cemboing ass eng franséisch Gemeng am Departement Haute-Saône an der Regioun Bourgogne-Franche-Comté.
Haaptsäit/Op engem/Juni
All Dag gëtt op der Haaptsäit eng kleng Lëscht vun deene wichtegsten Evenementer gewisen, déi op deem Dag geschitt sinn. Op dëser Säit sinn d'Schabloune vum Mount Juni.
Teide
Den Teide oder Pico del Teide ass e Vulkan op der Kanareninsel Teneriffa. Mat 3.715 (oder 3.718) Meter ass seng Spëtzt net nëmmen deen héchste Punkt vun der Insel, mee och vun allen Atlantikinselen a vu ganz Spuenien.
Den Teide steet op enger Caldeira, der Caldeira de las Cañadas, op ronn 2.000 Meter. Et kann ee vun do mat enger Seelebunn bis op 3.555 eropfueren, an dann nach zu Fouss weider erop bis bei de Krater trëppelen, deen en Duerchméisser vu 70 Meter huet, a 45 Meter déif ass. Déi bis ewell lescht Eruptioun war tëscht dem 18. an dem 27. November 1909, woubäi en neie Kegel, den Chinyero, entstanen ass.
Charles Joseph Minard
De Charles Joseph Minard, gebuer de 27. Mäerz 1781 zu Dijon a gestuerwen de 24. Oktober 1870 zu Bordeaux, war e franséische Bauingenieur, deen essenziell zu der Entwécklung vun der Informatiounsgrafik bäigedroen huet.
Teide
Den Teide läit am Teide-Nationalpark, deen op der UNESCO-Lëscht vun den Natur-Weltierwen agedroen ass.
Vatnajökull
De Vatnajökull [] (isl. "Waassergletscher") ass e Gletscher an Island. Et ass dee gréisste Gletscher op der Insel an och, baussent der Polarregioun, dee gréisste vun Europa. Et ass e Plateaugletscher am Südoste vum Land an huet eng Fläch vun 8.100 km², ongeféier 8 % vun der Gesamtsurface vun Island. Et gëtt geschat, datt en aus ongeféier 3.000 km³ Äis besteet.
Teide
2016 hunn iwwer 4 Millioune Leit den Teide besicht.
Pierre-la-Treiche
Pierre-la-Treiche ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel.
Bäerbelekierch zu Biermereng
D'Bäerbelekierch zu Biermereng ass eng kathoulesch Kierch, déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Schengen gehéiert.
Charles Joseph Minard
De Minard huet vu 1796 un op der École polytechnique an dono op der École nationale des ponts et chaussées studéiert. HIen huet dono eng Zäitchen als Bauingenieur bei Damm-, Kanal- a Bréckeprojeten a ganz Europa geschafft, ier en 1830 als Direkter vun der École Nationale des Ponts et Chaussées ernannt gouf. 1836 huet hien dës Fonctioun opginn a gouf Inspekter beim Corps des Ponts et Chaussées. 1851 goung en a Pensioun.
Downton Abbey (Film)
Downton Abbey ass e brittesche Film vum Michael Engler aus dem Joer 2019.
Vatnajökull
Plazeweis ass d'Äiscouche bis zu 900 Meter déck. Ënner dem Vatnajökull an engem 500-800 Meter déiwen Dall, leien e puer vun den aktivste Vulkaner vun Island: De System vum Grímsvötn am Westen, dee vum Bárðarbunga am Norswesten an dee vum Kverkfjöll am Südosten.
Downton Abbey (Film)
Ëm wat geet et am Film?
Am Joer 1927 erwaarde s'op Downton Abbey de Besuch vum brittesche Kinnek...
Charles Joseph Minard
Infografik
De Minard war ee Pionéier vun der grafescher Informatiounsvermëttlung (Infographie oder Infografik) am Ingenieurswiesen an an der Statistik.
Downton Abbey (Film)
Soss
De Film ass eng Suite vun der Televisiounsserie Downton Abbey (2010-2015).
Charles Joseph Minard
Infografik
Seng Carte figurative des pertes successives en hommes de l'Armée Française dans la campagne de Russie 1812–1813 ass déi bekanntst Infografik, déi e gemaach huet. Si koum 1869 eraus a weist e Sankey-Diagramm iwwer dem Napoleon Bonaparte seng Russlandcampagne vun 1812/1813. Op hir ginn an enger zweedimensionaler Representatioun eng ganz Rëtsch vu Variabelen duergestallt:
Vatnajökull
Den 12. September 2004 gouf iwwer d'Hallschecht vum Vatnajökull Deel vum Skaftafell-Nationalpark. De 7. Juni 2008 gouf dee ganze Gletscher an den nei gegrënnte Vatnajökull-Nationalpark inkorporéiert, deen de gréissten Nationalpark vun Europa aas. Am Süde vum Vatnajökull-Nationalpark ass de Morsárfoss, den héchste Waasserfall vun Island.
Wa Vulkaner ausbriechen, schmëlze stënterlech grouss Quantitéite vun Äis, wat dann Iwwerschwemmungen um Wee an d'Mier provozéiert.
Wéi vill aner Gletscher op Island asss de Vatnajökull viru ronn 2.500 Joer entstanen. Wéi Mënschen am 9. Joerhonnert n. Chr. op d'Insel koumen, war de Gletscher e gutt Stéck méi kleng wéi haut. Am 15. Joerhonnert huet déi Kleng Äiszäit ugefaangen, déi bis ongeféier 1890 gedauert huet. De Vatnajökull ass deem entspriechend méi grouss ginn. Zanter den 2000er Jore gëtt en awer nees méi kleng.
Mascon
D'Mascone si groussraimeg Beräicher mat grousser Gestengsdicht ënner der Uewerfläch vum Äerdmound. Déi masseräichst vun hinne leien am Beräich vun de grousse ronne Moundmierer op der Nordhemisphär- Den Numm gouf vum englesche Wuert mass concentration ofgeleet.
Bäerbelekierch zu Biermereng
D'Patréinesch vun der Kierch ass d'helleg Bäerbel, där hiert Fest de 4. Dezember gefeiert gëtt.
Mascon
D'Dicht an engem Mascon läit bei 3,3 g/cm³, fir dat Gestengs ronderëm dogéint bei 3,0 g/cm³. D'Mass vun alle Mascone mécht ronn 0,01 bis 0,03 Prozent vun der ganzer Mass vum Mound aus. Als negativ Mascone gi Gebidder bezeechent, déi méi eng kleng Dicht wéi den Entourage hunn.
Bäerbelekierch zu Biermereng
Se steet an der rue Jean Hengen, zirka 30 m vun der Kräizung mat dem CR150/152.
Mascon
Déi gréisst Masconen
Déi fënnef bedeitendst Mascone leien ënner de grousse ronne Moundmierer op der äerdzougedréiter Säit (am Bild uewen déi rout Gebidder). Kleng Mascone gëtt et och op der Moundrécksäit, negativ (blo Gebidder) ënner en ettlech groussen Aschlagkrateren.
Bäerbelekierch zu Biermereng
Den 30. September 2020 gouf se als nationaalt Monument klasséiert.
George Sanders (Homonymie)
George Sanders as den Numm vu follgende Leit:
Bäerbelekierch zu Biermereng
Nieft der Kierch ass de Kierfecht ugeluecht. An der Morgue vum Kierfecht steet en aalt Weekräiz.
Mascon
Déi gréisst Masconen
No hirer Gréisst opgereite Mascone sinn:
Bäerbelekierch zu Biermereng
Geschicht
Schonn 1570 gouf zu Biermereng eng Kapell ernimmt déi dem hellege Simeon geweit war.
Mascon
Déi gréisst Masconen
Méi kleng an onreegelméisseg sinn:
Negativ Mascone si bei ville Rankbierger a Grousskrateren ze fannen, ë. a.:
Bäerbelekierch zu Biermereng
Geschicht
1830 gëtt Biermereng am Direktorium vun Namur als bëscheeflech Par ernimmt, déi 1873 zu enger staatlecher Par erhuewe gouf.
Mascon
Entdeckungsgeschicht
Scho bei den éischte Moundsonden, déi ëm de Mound gekreest sinn (Lunar Orbiter), goufe Bunnstéierungen a Form vun enger regional méi staarker Bunnkrëmmung entdeckt, wat d'Astronomen op Onreegelméissegkeeten an der Masseverdeelung um Mound higewisen huet. Nëmme bei enger kugelsymmetrescher Masseverdeelung ëmkreest e Satellit en Himmelskierper op enger elliptescher Bunn. Déi onreegelméisseg Ëmleef vun de Sonde konnten nëmme mat Gravitéitsanomalien erkläert ginn. D'Lunar-Prospector-Missioun huet déi Gebidder kartographéiert an eng detailléiert Kaart vu Masconen opgestallt.
Genesistheorien
Well Masconen ënner den Aschlagskrateren a Maria leien, geet hir Genesis op d'Zäit vum leschte grousse Bombardement virun zirka 4 bis 3,8 Milliarde Joer zeréck. Riseg Meteoritte sinn an där Ära op de Mound gefall an hu seng Gestengskuuscht duerchbrach. D'Magma dat doduerch op d'Uewerfläch koum, huet sech dunn iwwer d'Mounduewerfläch verdeelt a sou sinn d'Maria entstanen. Drënner entstoungen d'Masconen. Verschidde Wëssenschaftler huelen un, datt d'Mascone Reschter vun de Meteoritteneisekäre sinn, anerer gi vu Lavablosen aus, déi duerch d'Aschléi eropkoumen.
Bäerbelekierch zu Biermereng
Geschicht
Den 22. September 1835 krut den Entreprener Jacques Wolf vu Réimech den Optrag eng nei Kierch ze bauen.
Saint-André-de-Rosans
Saint-André-de-Rosans ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Hardy Krüger
De Krüger ass de Jong vum Ingenieur Max Krüger, hien huet seng Kandheet zu Berlin verbruecht. Mat 16 Joer koum hien an d'Adolf-Hitler-Schoul op d'Ordensburg Sonthofen. Am Joer 1943 krut hien eng Roll am Propaganda-Film Junge Adler. Bei den Dréiaarbechten an den UFA-Studioen zu Babelsberg koum hien a Kontakt mat de Schauspiller Albert Florath an Hans Söhnker déi Judde gehollef hunn aus Däitschland ze flüchten. Si hunn de jonke Krüger iwwer den NS-Regime opgekläert. Am Mäerz 1945 gouf hien an d'Waffen-SS agezunn an duerno ass hien an amerikanesch Gefaangenschaft komm.
Nom Krich huet hie Statisterollen am Hamburger Schauspielhaus iwwerholl a war zur selwechter Zäit och Spriecher um nordwestdäitsche Radio.
De Krüger ass de Papp vun de Schauspiller Christiane Krüger an Hardy Krüger Junior.
Bäerbelekierch zu Biermereng
Geschicht
1836 ass d'Kierch fäerdeg ginn. Se hat awer keng Sakristei an nëmmen en hëlzenen Tuerm.
1857 ass och d'Renovéierung vum Paschtoueschhaus gemaach ginn. 1962 gouf et ofgerappt.
1863 guof vum Paschtouer Hubert Gaul en neie goteschen Altor ugeschaaft.
Paul Koch
Paul Koch ass den Numm vun ë. a.:
Bäerbelekierch zu Biermereng
Geschicht
Am Joer 1867 ass d'Kierch renovéiert ginn.
1873 ass vum Paschtouer Seyler eng zweet, méi grouss Klack ugeschaaft ginn, déi zu Wäiswampech kaaft gouf.
1874 ass de Kierchtuerm gebaut ginn an d'Kierch gouf ëm 5 Meter verlängert. Am selwechte Joer ass am Tuerm och nach eng Auer agebaut ginn, déi vun engem Här Straus vu Biebereg geliwwert gouf.
Am Abrëll 1943 sinn déi zwou Klacken am Klackestull ëmgehang gi fir se fir déi spéider Elektrifizéierung virzebereeden. Dobäi si s'ëm 90 Grad gedréit ginn an hunn doduerch och e bessere Klang kritt. D'Elektrifizéierung vun de Klacken ass dunn am Juli 1944 gemaach ginn.
Am Hierscht 1957 si Renovéierungsaarbechten un der Fassad an um Daach vun der Kierch ugefaange ginn déi bis Mäerz 1958 gedauert hunn.
Mascon
Genesistheorien
Miessunge vun den Apollo-Missioune loossen dogéint unhuelen, datt déi ronn Becken am Ufank nëmmen deelweis mat Magma gefëllt goufen. Déi Basaltmassen (Gestengsdicht 3,3 g/cm³) sinn am Kuuschtegestengs vun der Ëmgéigend (2,9 bis 3,4 g/cm³) sou wäit ënnergaangen, bis en isostatescht Gläichgewiicht erreecht war. D'Schicht ass verstengert, soudatt spéider neie Basalt d'Maria bis op déi haiteg Héicht opgefëllt huet. Am Zentrum vun de ronne Maria ass d'Basaltschicht ongeféier 25 km déck, op d'Ränner zou hëlt d'Déckt of.
Bäerbelekierch zu Biermereng
Geschicht
1962 ass en neit Paschtoueschhaus gebaut ginn.
Mascon
Genesistheorien
Déi onreegelméisseg geformt Moundmierer hunn dogéint keng Masconen a si manner déif. Si si warscheinlech gläichzäiteg mat den ieweschte Lavaergëss vun de ronne Maria entstanen.
Henri Fickinger
Den Henri Fickinger, gebuer de 25. Juli 1930, ass e fréiere lëtzebuergesche Foussballspiller.
Tëscht dem 9. Oktober 1949 am 16. Januar 1955 huet den Henri Fickinger 16-mol fir déi lëtzebuergesch Foussballnationalekipp gespillt.
Mascon
Masconen op der Äerd?
Ënner de groussen Aschlagkrateren op der Äerd wéi z. B. ënner dem Nördlinger Ries si keng Massekonzentratiounen nogewise ginn. Et gëtt ugeholl, datt deen duerch de Fluch an d'Atmosphär opgehëtzte Kär beim Opschlag verdämpt war oder d'Stécker sech beim Opprall groussflächeg verdeelt hunn. D'Äerdkuuscht ass och vill méi déif wéi déi fréier Moundkuuscht a gouf net wéi beim Entstoe vun de Marebecken duerchschloen. An der Antarktis zu Wilkesland gouf am Joer 2006 eng grouss Gravitéitsanomalie entdeckt, déi e Mascon kéint sinn.
Bäerbelekierch zu Biermereng
Geschicht
Den 11. Juni 1964 gouf déi nei amenagéiert Kierch vum Bëschof Léon Lommel nei konsekréiert. Mat der Konsekratioun war och eng Firmung verbonnen. Am selwechte Joer krut d'Kierch en neie Kräizwee aus Lannenholz vum Sculpteur Émile Hulten.
Lëscht vun den nationale Monumenter an der Gemeng Diddeleng
An dëser Lëscht vun den nationale Monumenter an der Gemeng Diddeleng sinn all national Monumenter opgezielt, déi an der lëtzebuergescher Gemeng Diddeleng ze fanne sinn (Stand: ).
Butschebuerg
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Nossage-et-Bénévent
Nossage-et-Bénévent ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Canton des Boutières
De Canton des Boutières ass eng franséisch administrativ Andeelung am Arrondissement Yssingeaux, am Departement Haute-Loire an der Regioun Auvergne-Rhône-Alpes.
Kapell Mëtscheed
D'Kapell zu Mëtscheed ass eng kathoulesch Kapell déi zur Par Öewersauer Saint-Pirmin, zum Dekanat Norden an zu der Gemeng Esch-Sauer gehéiert.
D'Kapell steet am Zentrum vun der Uertschaft op der Kräizung vun der Duerfstrooss an der Strooss Um Bechel.
Geschicht
Bis de 7. Mee 2017 war d'Kapell vu Merschee eng Kapell vun der Par Heischent. Zur Par Heischent huet ausser der Kapell vu Mëtscheed och nach d'Parkierch vun Heischent an d'Kapell am Heischtergronn gehéiert.
Lëscht vun den nationale Monumenter an der Gemeng Klierf
An dëser Lëscht vun den nationale Monumenter an der Gemeng Klierf sinn all national Monumenter opgezielt, déi an der lëtzebuergescher Gemeng Klierf ze fanne sinn (Stand: ).
Wäicherdang
Legend: MN – Immeubles et objets classés monuments nationaux; PCN - Patrimoine culturel national; PMN - Immeubles et objets proposés au classement comme monument national; ICMN/ICPCN - Intention de classement; IS – Immeubles et objets inscrits à l'inventaire supplémentaire
Kéiermillen
Kéiermillen ass eng fréier Millen an der Gemeng Parc Housen am Kanton Klierf.
Bis Enn 2011 huet se zu der fréierer Gemeng Houschent am Kanton Dikrech gehéiert, déi du mat de Gemenge Konstem an Housen zu der Gemeng Parc Housen fusionéiert huet.
Si läit am Bleesdall, do wou d'Emmicht draleeft.
Den 21. Abrëll 2023 gouf s'als nationale Kulturpatrimoine klasséiert.
Geschicht
De Bau vun der Mille geet op d'Joer 1796 zeréck wéi den Theodore Lanners vun Houschent deen am Kéierbierg en Terrain hat, vun der Administration centrale zu Lëtzebuerg de 6. Nivôse vum Joer V d'Autorisatioun krut do eng Millen opzeriichten.
Den 1. Mäerz 1791 hat den Thedore Lanners d'Marguerite Schaeffer vu Mëtscheed bestuet. D'Koppel hat aacht Kanner. Domat war d'Kéiermillen d'Stackhaus vu 5 Mëllergeneratioune ginn, wouvun de leschte Mëller den Alexis Lanners op der Sirer Mille war.
Kosmodrom Jasny
De Kosmodrom Jasny (och: Dombarowski) ass eng Rakéitestartplaz fir Dnepr-Rakéiten 7 km nërdlech vun der Stad Jasny a Russland.
Et handelt sech ëm eng Standplaz fir Interkontinentalrakéite vun de Strategesche Rakéitentruppen vun der russescher Arméi. Jasny ass Stationéierungsplaz vun der mat Rakéite vum Typ R-36M ausgerëschte 13. Rakéitendivisioun. D'Dnepr-Rakéite gi vun der Firma ISC Kosmotras aus ënnerierdesche Siloe gestart.
Jean-Philippe de Limbourg
De Jean-Philippe de Limbourg an der Literatur och ënner Jean-Philippe Limbourg ze fannen, gebuer den 19. Oktober 1726 zu Theux an och do den 1. Februar 1811 gestuerwen, war e belschen Dokter, Chimist, a Schmelzhär.
Hien ass haaptsächlech bekannt well hien zesumme mat sengem Brudder Robert de Limbourg dee wéi hien Dokter war a Geolog, Experimenter an der Kockproduktioun gemaach huet, fir an hirer Schmelz zu Theux net méi op d'Holzkuelen ugewisen ze sinn.
Albert Préjean
Den Albert Préjean, gebuer de 27. Oktober 1894 zu Pantin a gestuerwen den 1. November 1979 zu Paräis, war e franséische Schauspiller a Sänger.
Hie war a Filmer vu bekannte Regisseure wéi René Clair, Jacques Feyder, Henri Decoin, André Cayatte a Marcel Carné ze gesinn. Hien huet an den 1940er Joren dräimol d'Roll vum Kommissär Maigret gespillt.
Hie war de Papp vum Schauspiller Patrick Préjean.
NGC 1846
D'Galaxis gouf de 6. November 1826 vum James Dunlop entdeckt.
Bernard Herrmann
De Bernard Herrmann, gebuer den 29. Juni 1911 zu New York City a gestuerwen de 24. Dezember 1975 zu Los Angeles, war en US-amerikaneschen Dirigent a Komponist, deen duerch seng Filmkompositioune bekannt gouf. Besonnesch seng Zesummenaarbecht mam Regisseur Alfred Hitchcock, fir deen en ë. a. d'Musek fir d'Filmklassiker wéi Psycho, North by Northwest a Vertigo komponéiert huet, huet e berüümt gemaach.
Aner bekannt Filmer, fir déi en d'Musek geschriwwen huet, sinn ë. a. dem Orson Welles seng Citizen Kane (1941) an The Magnificent Ambersons (1942), d'Science-Fiction-Filmer The Day the Earth Stood Still (1951) an Journey to the Center of the Earth, dem François Truffaut seng Fahrenheit 451 a La mariée était en noir oder de Psychothriller Twisted Nerve (wouvun d'Haaptthema vum Quentin Tarantino am Kill Bill - Volume 1 erëmgebraucht gouf). Seng lescht Kompositioun war fir dem Martin Scorsese säin Taxi Driver (1975).
Joseph Adam
De Joseph Adam, gebuer de 6. Oktober 1918 zu Biissen a gestuerwen den 2. September 2000, war e lëtzebuergeschen Häerz-Jesu-Pater, Enseignant a Fotograf.
Säi Liewen
De Joseph Adam war dat eelst vu siwe Kanner aus enger Bauerefamill vu Biissen. No der Primärschoul a sengem Duerf ass en 1930 op Clairefontaine gaangen, fir an der deemoleger École apostolique vun den Häerz-Jesu-Patere seng Secondairesstudien ze maachen. Do gouf him kloer, datt hie wollt Pater ginn. 1937 ass hien deemno op Léiwen op d'Kathoulesch Universitéit weiderstudéiere gaangen, mä de Krich sollt seng Philosophie-Studien ënnerbriechen. Schonn 1940, allerdéngs, huet hie seng Profess ofgeluecht. A schléisslech konnt hie seng Universitéitsstudien 1945 glécklech op en Enn bréngen. Duerno ass en op Paräis op den Institut catholique de Paris nach eng Lizenz an Theologie maache gaangen. Seng Congregatioun huet en dunn zum Rekter vum Häerz-Jesu-Klouschter um Houwald genannt. 1950 awer, huet et de Pater Adam nees op d'Universitéit gezunn, an hien ass op Freiburg i. Br. säin Dokter an der Philosophie maache gaangen. Seng Dissertatioun huet sech mat dem Clemens Brentano senger Experienz mat der Mystikerin Anna Katharina Emmerick beschäftegt.
No sengem Doktorat gouf de Pater Adam fir laang Jore Professer fir Däitsch a Philosophie a senger aler Schoul zu Clairefontaine. Ee vu senge Schüler, deen et wäit sollt brénge, war de Jean-Claude Juncker. Nieft sengen Aktivitéiten als Enseignant, huet de Pater Adam och nach déi eng oder aner Par an der Ëmgéigend vu Clairefontaine betreit. Säi groussen Hobby, deen e praktesch op professionellem Niveau bedriwwen huet, war d'Fotografie. Seng Biller goufen haaptsächlech an der Revue Heimat und Mission, déi zu Clairefontaine produzéiert gëtt, publizéiert. De Pater Adam huet och reegelméisseg Artikele fir dës Publikatioun verfaasst.
1986 krut de Pater Adam den Optrag vum Hellege Stull, Verdeedegung am Séilegspriechungsprozess vun der Anna Katharina Emmerick virzebereeden (kuckt och de:Anna Katharina Emmerick !). Dat sollt hie bis 1990 beschäftegen. Zwee Joer duerno, 1992, huet de Pater Adam, am Alter vu 74 Joer, nach emol sou eng Missioun iwwerholl, déi Kéier fir d'Séilegspriechung vun der Maria Theresia Bonzel, der Grënnerin vum Franziskanerinnenuerde vun Olpe (vgl. dozou: de:Theresia Bonzel !).
Vun 1990 bis zu sengem Doud, war de Pater Adam an der Haaptsaach Aumônier vum Handicapéierten-Home Sainte-Elisabeth zu Réimech.
Jemelle
Jemelle (op wallounesch Djimele) ass eng Uertschaft an der belscher Gemeng Rochefort, an der Regioun Wallounien an an der Provënz Namouer. Si läit um Floss Wamme a war bis zur belscher Gemengereform vun 1977 eng eegestänneg Gemeng.
Jemelle huet eng InterCityhalt un der InterCitystreck Bréissel-Lëtzebuerg.
Koma21
Koma21 ass e Jugendroman a Lëtzebuerger Sprooch vun der Auteurin Anja Di Bartolomeo, deen am November 2022 bei den Editions Guy Binsfeld erauskoum.
Ëm wat geet et am Roman?
De Roman erzielt a Form vun engem fiktiven Dagebuch d'Erliefnesser vun der 16-järeger Liv, déi net nëmmen mat den altersübleche Pubertéitsprobleemer ze dinn huet, ma och zousätzlech mat den Aschränkungen, déi duerch den "Aaschlachvirus" COVID-19 operluecht goufen...
Soss
Koma21 ass der Anja Di Bartolomeo hiren éischte Roman op Lëtzebuergesch. Si huet dofir mat hirer eegener Duechter Giulia zesummegeschafft, déi och d'Illustratiounen am Buch gemaach huet. De Roman gouf op de Walfer Bicherdeeg 2022 virgestallt.
Dauschkaul (Lëtzebuerg)
⋅ Dauschkaul ass e Lieu-dit am Quartier Dummeldeng vun der Stad Lëtzebuerg. D'Dauschkaul läit nërdlech vun der (Iechternacher Strooss), tëscht dem Dummeldenger Schlass an der Brennerei. Se läit op enger Héicht vun 291 Meter (NG-L), am ëstleche Wupp vun der Stad Lëtzebuerg an no bei der Grenz mat der Gemeng Steesel.
An der Dauschkaul leie ronn zéng Haiser, déi zur Iechternacher Strooss gehéieren.
Originn vum Numm
Mat enger Dauschkaul war gemenkerhand eng Plaz gemengt, wou Dausteng ausgegruewe goufen. D'Steng aus der Dummeldenger Dauschkaul goufe geholl fir d'Dummeldenger Schoul an d'Kierch ze bauen.
Dauschbuer
Ongeféier 300 m. ëstlech vun der Dauschkaul ass um nërdleche Bord vun der Iechternacher Strooss den „Dauschbuer“, dee vun enger vun de Glasbuere-Quelle gespeist gëtt. Fréier gouf et do en décke Rouer aus deem d'Waasser an e stengent Dëppe gefloss ass. Den Iwwerlaf gouf deemools - grad ewéi nach haut - gebraucht fir de Weier op der anerer Stroossesäit, de fréiere Milleweier vun der Schmelzmillen (Iewescht Millen), ze speisen.
Maison des matériaux
Maison des matériaux I an II ass den Numm vun zwee uneneegebaute Gebaier, déi am Kader vun der Cité des sciences, de la recherche et de l'innovation op der sougenannter Héichiewenterrasss um Belval, am Universitéitsquartier vum Fonds Belval baue gelooss goufen an déi 2020/21 a Betrib geholl goufen. En Deel vum Gebai war wärend der COVID-19-Pandemie an en Impfzentrum ëmfonctionnéiert ginn.
CR351
Den CR351 ass e Chemin repris am Kanton Dikrech a geet vun Ierpeldeng an ëstlecher Richtung bis op Dikrech.
Maison des matériaux
Se stinn nordëstlech vun der Maison du savoir. An enger méi fréier Planungsphas goung vum Bâtiment laboratoires – aile Nord / aile Sud rieds.
Féitsch
ass e Lieu-dit an der Gemeng Wëntger. E läit op enger Héicht vu 485 Meter, ongeféier 1,5 km südwestlech vun Heesdref a ronn ee Kilometer ëstlech vun Allerbuer, op der Kräizung vun der N12 an der N20.
CR351
Den CR351 ass ronn 3,3 km laang.
Dauschkaul (Lëtzebuerg)
Dauschbuer
Hautdesdaags steet e Buer do, deen 1912 opgeriicht gouf.
Féitsch
Op der Féitsch gëtt et eng Tankstell, e Café an eng Rei Betriber.
Maison des matériaux
D'Maison de matériaux I gouf vum Architektebüro Architecture et Aménagement Bertrand Schmit entworf, d'Gebai Nummer II vu Behles & Jochimsen / ww+ architektur + managment.
NGC 1510
Den NGC 1510 ass eng lentikulär Galaxis vum Hubble-Typ SA0(s)a pec? am Stärebild Horologium um südleche Stärenhimmel. Si läit ronn 40 Millioune Liichtjoer vun eisem Sonnesystem ewech an huet en Duerchmiesser vun ongeféier 15.000 Liichtjoer. D'Zwerggalaxis bilt mat hirem gréisseren Noper NGC 1512 eng wiesselwierkend Koppel. Déi béid Galaxië sinn ongeféier 70.000 Lj. vuneneen ewech.
Den Objet gouf de 4. Dezember 1836 vum John Herschel entdeckt.
Barbières
Barbières ass eng franséisch Gemeng am Departement Drôme an der Regioun Auvergne-Rhône-Alpes.
Badanstalt (Stad Lëtzebuerg)
D'Badanstalt, offiziell Centre de relaxation aquatique "Badanstalt", ass eng ëffentlech Schwämm an der Biedergaass, déi vun der Stad Lëtzebuerg bedriwwe gëtt.
D'Installatioune bestinn aus engem mëttelgrousse Schwammbaseng mat Whirlpoolen a Waasserstrutz, zwou Saunakabinnen, engem tierkesche Bad, engem Fitnessraum, Duschen a Buedbidden, an engem Solarium.
Geschicht
D'Badanstalt gouf vun 1906-1910 no de Pläng vum Architekt Alphonse Kemp gebaut an huet bis haut, trotz grousse Renovatiounen hiren äusserleche Charakter mat der Fassad am Jugendstil behalen.
Schonn 1873 gouf et op der selwechter Plaz eng ëffentlech Schwämm. Dat deemolgegt Gebai gouf vum Architekt Pierre Funck, zesumme mat sengem Schwéierpapp, dem Architekt Jean-François Eydt, vun 1873 bis 1875 gebaut.
Bis 1950 war d'Badanstalt déi eenzeg iwwerdeckt Schwämm am Land, mat Ausnam vun de Bieder vu Munneref. Nieft dem Basseng gouf et och eng Galerie, wou bis zu 200 Spectateure Plaz haten.
Toul
Toul ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel. Et ass d'Prefecture vum Arrondissement Toul.
Toul ass eng fréier Festungsstad, där hiert Bild besonnesch duerch déi charakteristesch Festungswierker vum Vauban markéiert ass. D'Stad ass och soss militärhistoresch intressant, d'Place forte de Toul déi vum Generol Séré de Rivières ausgebaut gi war, huet net manner wéi 60 Festungswierker, dorënner eng Dose grouss Forten opweises (Kuckt dozou och den Artikel: Redoute de la Justice).
Kierch Elveng
D'Kierch zu Elveng ass eng kathoulesch Kierch déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Schengen gehéiert.
De Patréiner vun der Kierch ass den hellege Johannes den Deefer, deem säi Fest de 24. Juni gefeiert gëtt.
Se steet zentral am alen Duerfkär op der Kräizung vum CR162 (Ellenger Strooss) mat dem CR150A (Éimerenger Strooss).
Den 30. September 2020 gouf se als nationaalt Monument klasséiert.
Zur fréierer Par Elveng gehéiert ausser der Parkierch vun Elveng och nach d'Kapell vun Éimereng.
Geschicht
D'Kierch am neogotesche Baustil gouf 1859-60 no Pläng vum Architekt Charles Arendt op der selwechter Plaz gebaut wou virdru schonn eng Kapell stoung a vun där nëmmen nach de Sockel vum Tuerm iwwreg blouf. De Grondsteen gouf den 28. Abrëll 1859 geluecht an den 2. Juli 1875 gouf se vum Bëschof Nicolas Adames konsekréiert. Se huet Fënsteren a Wandmolereie vum Nicolas Brücher.
Klacken
D'Kierch huet zwou Klacken am Tuerm.
D'Klack Jang den Deefer am Toun Sol" ass 550 kg schwéier. Se gouf 1907 vun der Klackegéisserei F&A Causard vu Stroossbuerg gegoss.
D'Klack Blasius am Toun Do" ass 210 kg schwéier. Se gouf 1832 vun der Firma Père et Fils Perrin gegoss.
De Chronogramm
Iwwer dem Kiercheportal kann een dëse Chronogramm gesinn, deen d'Joer 1859 duerstellt:
André Previn
Den André Previn, gebuer als Andreas Ludwig Priwin de 6. Abrëll 1929 zu Berlin a gestuerwen den 28. Februar 2019 zu New York City war en däitsch-US-amerikanesche Pianist, Komponist an Dirigent.
Schnatt (Roman)
Schnatt ass e Roman a Lëtzebuerger Sprooch vum Schrëftsteller Guy Rewenig, deen am November 2022 bei den Editions Guy Binsfeld erauskoum.
Ëm wat geet et am Roman?
De Leo Schummer, e pensionéierte Bréifdréier, wëllt net nokucken, wéi seng Stad ëmmer méi op den Hond kënnt. Säi Jong Nikla, en Duscheverkeefer, stécht, zanter e seng Aarbecht a seng Frëndin verluer huet, an enger prekärer Situatioun...
Maison de la vie
D'Maison de la Vie ass den Numm vun engem fënnefstäckege Gebai, dat am Kader vun der Cité des sciences, de la recherche et de l'innovation op der sougenannter Héichiewenterrasss um Belval, am Universitéitsquartier, gebaut soll ginn.
Et soll, zesumme mat der Maison de l'environnement, nërdlech vun der Place de l'Université, vis-à-vis vun der Maison du savoir, stoe kommen.
Architekt ass Architecture & Environnement; Bauhär ass de Fonds Belval.
Bleona Qereti
D'Bleona Qereti, gebuer de 14. Mee 1979 zu Korçë, ass eng albanesch Sängerin a Schauspillerin. Si trëtt och einfach als Bleona op.
Montjay (Hautes-Alpes)
Montjay ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Ruth Roman
D'Ruth Roman gebuer als Norma Roman den 22. Dezember 1922 zu Lynn, Massachusetts a gestuerwen den 9. September 1999 zu Laguna Beach, Kalifornien war eng US-amerikanesch Schauspillerin.
CR352
Den CR352 ass e Chemin repris am Kanton Veianen a geet vu Baastenduerf an nërdlecher Richtung bis op de Groesteen an duerno a südlecher Richtung bis op Branebuerg.
Paul Koch (Politiker)
Hie gouf am Juni 1915, nom Doud vum Deputéierten Paul Mayrisch, als liberalen Deputéierten als Vertrieder vum Kanton Lëtzebuerg an d'Chamber gewielt a gouf 1918 bei de Wale fir d'Assemblée constituante erëmgewielt.
De Paul Koch war mat der Zelie Kirpach (1882-1952) bestuet, si waren d'Eltere vum Henri Koch-Kent.
Rosières-sur-Mance
Rosières-sur-Mance ass eng franséisch Gemeng am Departement Haute-Saône an der Regioun Bourgogne-Franche-Comté.
Loschbur-Fra
Loschbur-Fra ginn d'stierflech Iwwerreschter vun engem Mënsch genannt, déi am Hierscht 1935 bei Reiland am Dall vun der Schwaarzer Iernz, ënner engem Abri sous roche fonnt goufen, wou e verbrannt gi war. Bei der selwechter Ausgruewungscampagne vum Nicolas Thill, Charles Weber a Marcel Heuertz, bei där de Loschbur-Mann fonnt gouf, goufen Iwwerreschter vun enger Feierplaz gesammelt, déi dunn an de Reserve vum Staatsmusée leie bliwwe sinn, bis se am Joer 1998 an enger Enveloppe nees entdeckt goufen.
Wéinst der Lëschburbaach niewendrun, a well schonn de Loschbur-Mann duerno genannt gouf, kruten déi Iwwerreschter den Numm Loschbur-Fra.
D'Loschbur-Fra gouf incineréiert sou datt nëmmen en Deel vun de Schanken erhalen ass, dorënner Deeler vum Schiedel, dee Schnëttspueren opweist, déi drop hiweisen, datt se skalpéiert gouf.
Ivan Desny
Vun 1949 bis 2001 huet hien a méi wéi 200 Kinos- an TVs-Filmer matgespillt.
1980 ass hie mat dem Filmband in Gold ausgezeechent gi fir seng Verdéngschter um däitsche Film.
Montbrand
Montbrand ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
La Baume-d'Hostun
La Baume-d'Hostun ass eng franséisch Gemeng am Departement Drôme an der Regioun Auvergne-Rhône-Alpes.
Bouneweger Schwämm
D'Installatioune bestinn aus engem groussen (L=25m, B=15m, D=1,80m-3,80m) an engem klenge Schwammbaseng, enger Sauna, engem Fitnessraum an engem Solarium. Am Gebai gëtt et och eng Cafeteria.
Gemeng Schieren
D' ass eng vun den lëtzebuergesche Gemengen. Se läit am Kanton Dikrech. De Chef-lieu vun der Gemeng ass d'Uertschaft vun där se och hiren Numm huet.
Uertschaften an der Gemeng
Zur Gemeng gehéieren nach follgend Häff a Lieu-diten:
Geschicht
D'Gemeng Schieren gouf duerch e Gesetz vum 22. Januar 1850 geschaaft. Bis dohi waren d'Uertschafte vun der haiteger Gemeng Schieren een Deel vun der Gemeng Ettelbréck.
Politik
===Gemengerot=== De Gemengerot vun der gëtt nom Majorzsystem gewielt.
Interkommunal Syndikater
D'Gemeng Schieren ass Member vu follgenden interkommunale Syndikater:
François-Joseph Maisonnet
De François-Joseph Maisonnet, gebuer den 20. September 1791 an der Stad Lëtzebuerg a gestuerwen de 25. Mäerz 1826 zu Iechternach war e lëtzebuergesche Moler. Hie war e Jong vum Pierre Maisonnet an der Marie-Thérèse de Brucq de Château d'Anvers.
Säi Liewen
De François-Joseph Maisonnet huet seng éischt artistesch Ausbildung an der Famill kritt, ier hien 1811 an d'Course gaangen ass, déi säi Papp am Stater Kolléisch gehalen huet. Méi spéit goung hien op d'Académie Royale op Bréissel wou hien 1821 e Certificat de capacité krut.
Dat selwecht Joer hu sech de Maisonnet an de Fresez op eng fräi Plaz als Professer an der neier Zeecheschoul gemellt. De Fresez gouf net geholl, well e keen Ofschloss vun enger Akademie hat. Ma och de Maisonnet hat keng Chance; zeréck behal fir déi fräi Plaz gouf de belsche Moler E. Bogaert vu Bruges.
Am Oktober 1821 huet de François-Joseph Maisonnet dunn eng privat Zeecheschoul an der Stad opgemaach. Dat selwecht Joer huet hien eng Gravure erausbruecht, déi d'Stad Lëtzebuerg, vum Fetschenhaff aus gekuckt, weist.
Am Mäerz 1825 informéiert de Maisonnet iwwer eng Ausstellung mat Wierker vu senge Schüler am Dënzelt zu Iechternach. Den Erléis deen de 4. a 5. Abrëll duerch de Verkaf vun de Wierker erakomm ass, gouf fir d'Affer vun de groussen Iwwerschwemmunge vun 1825 gespent.
De Maisonnet ass de 25. Mäerz 1826 zu Iechternach, am Alter vu 34 Joer, gestuerwen.
Kallektuff
Kallektuff (och nach Dausch oder Dausteen) ass e jonkt, poréist, sekundäert Sediment.
Kallektuff entsteet do, wou mat Kallek iwwersiedegt Quellewaasser austrëtt an dann de Kallek precipitéiert a sech oflagert. Ë. a. am „Lexikon der Luxemburger Umgangssprache“ gouf emol behaapt, den Dausch wier duerch Vulkanismus entstanen, wat awer net stëmmt.
Beispiller vu sou Formatioune sinn déi sougenannt „Pierre de cron“ zu Zowaasch, vun där 1844, 1894 an och 1992 Stécker ofgebrach an an d'Strooss gefall sinn an de Gros Cron och Crânière genannt bei Tintigny an der belscher Provënz Lëtzebuerg.
Déi Plaze wou Kallektuff ofgelagert an deelweis exploitéiert gouf, ginn „Dauschkaul“ genannt. Zu Lëtzebuerg gëtt e zwéi Lieu-diten mat deem Numm: een zu Boufer an een zu Dummeldeng. Absënns zu Dummeldeng gouf den Dausch geholl fir d'Kierch an d'Schoul ze bauen. Déi gréisst bekannt Formatioun am Beneluxraum ass op der Belsch-hollännescher Grenz d'Montagne Saint-Pierre, wou haut nach am grousse Stil exploitéiert gëtt, a wou een och an den Uertschaften ronderëm e puer troglodytesch Plaze ka gesinn.
De l'Etat à la Nation. 150 Joer onofhängeg
'De l'Etat à la Nation. 150 Joer onofhängeg' war den Titel vun enger grousser Ausstellung iwwer d'Geschicht vu Lëtzebuerg, déi 1989 vum 19. Abrëll bis den 1. Oktober (ursprénglech geplangt bis den 20. August) an den Ausstellungshalen um Lampertsbierg organiséiert gouf.
Kontext
D'Iddi, am Kader vun de Feirelechkeeten zum 150. Joresdag vun der Onofhängengjeet eng Ausstellung z'organiséieren, goung op de Jean-Jacques Kasel, den Direkterr vun der politescher a kultureller Sektioun am Ausseministère, zeréck. De 24. September 1987 huet de Regierungsrot decidéiert, e Comité op d'Been ze stelle fir d'Feierlechkeete vun der Honnertfofzegjoerfeier vun der Onofhängegkeet vu Lëtzebuerg z'organiséieren. Bannent dësem Comité gouf den 9. Oktober e Souscomité gegrënnt, dee sech ëm d'Organisatioun vun enger historescher Ausstellung "vum Staat zu enger Natioun" këmmere soll.
Konzept
De Sous-comité fir eng Ausstellung op d'Been ze setze gouf vum Gilbert Trausch presidéiert. Aner Membere waren de Christian Calmes, de Jules Christophory, de Gaston Gengler (Sekretär), de Jean-Jacques Kasel, de Cornel Meder an de Raymond Weber.
Ronn 40 Historiker, Ekonomisten oder Literate goufen doropshin am Abrëll 1988 gefrot, fir bis September Material zu den eenzele Kapitele vun der Ausstellung ze liwweren. Dofir goufen och e puer Coordinateuren agesat, fir bannent den thematesche Kapitel eng gewëss Koherenz ze garantéieren. Et waren dat de Gérard Thill (Kapitel 1), de Paul Margue (Kapitel 2), de Gilbert Trausch (Kapitel 3 a 4), d'Monique Kieffer (Kapitel 5) an de Jean-Claude Muller (Kapitel 6), sou wéi de Marcel Schroeder fir d'Fotoarchiv an de Guy May fir d'Dokumentatioun.
D'Ausstellung bestoung aus sechs Deeler: Um Rez-de-Chaussée ware ronderëm eng Rotonde, 5 thematesch Beräicher ofgedeckt:
De 5. Deel goung, iwwer eng Ramp verbonnen, um 1. Stack weider, wou och nach e leschten Deel:
Des Weidere gouf et nieft der Entrée eng 360-Grad-Diashow, bei där a 14 Minutten 2.500 Biller iwwer Land a Leit gewise goufen, an déi vun enger Antwerpener Firma realiséiert gi war.
Déi 6 Kapitelen
Dat éischt Kapitel, Grondlagen huet sech mat der Landschaft an der Geologie, der Virgeschicht der Kelten- an der Réimerzäit, bis zum fréie Mëttelalter an der Christianiséierung befaasst, deemno der Géigend, ier et eppes gouf, wat "Lëtzebuerg" geheescht hätt. Mataarbechter fir dee Beräich, dee vum Gérard Thill geleet gouf, waren den Etienne an de Jean-Claude Streitz, den Alex Storoni, de Raymond Waringo, de Jeannot Metzler, de Jean Krier an de Jeannot Schroeder.
Kursk
Kursk (op Russesch: Курск) ass eng Universitéitsstad am Oblast Kursk am Zentralrussesche Federatiounskrees a Russland. Se läit eng 530 km südlech vu Moskau.
De l'Etat à la Nation. 150 Joer onofhängeg
Déi 6 Kapitelen
Am zweete Kapitel gouf d'Period vum spéiden 10. Joerhonnert bis zum Enn vum 18. beschriwwen, deemno d'Mëttelalter an d'Neizäit vun der Grënnung vun der Grofschaft Lëtzebuerg iwwer déi vum Herzogtum Lëtzebuerg, am Spill vun der europäescher Territorialpolitik an domat och seng Aglidderung an déi Burgundesch, da Spuenesch, dann Éisträichesch Nidderlanden, bis zu der Franséischer Revolutioun. Mataarbechter waren, ënnert der Leedung vum Paul Margue, de Michel Margue, de Michel Pauly, de Pierre Hannick an de den Alain Atten.
Dat drëtt Kapitel, Ëmwälzungen an nei Grenzen, hat als Theema d'Ëmbrochzäit duerch d'Franséisch Revolutioun, mam 'Verschwanne' vum Herzogtum duerch den Traité vu Campo Formio, der Restrukturéierung vun Europa um Wiener Kongress nom Napoleon senger Néierlag, wou et zu der Schafung vun engem Groussherzogtum Lëtzebuerg koum, mat als Monarch a Personalunioun de Kinnek vun Holland, bis zu der Belscher Revolutioun 1830, déi de Status vu Lëtzebuerg a Fro gestallt huet, deen dunn eréischt 1839 mam éischten Traité vu London 1839 gekläert gouf. An deem Kapitel hunn, ënner der Koordinatioun vum Gilbert Trausch, de Christian Calmes, den Edouard Marc Kayser an de Roger Petit déi eenzel Aspekter beliicht.
Kursk
Kursk gouf am Joer 1032 fir d'alleréischt ernimmt, obwuel d'Siidlung op der Plaz vun der Stad eigentlech ëm d'8. Joerhonnert gegrënnt gouf. 1095 krut se de Status als d'Haaptstad vum Fürstentum Kursk.
De l'Etat à la Nation. 150 Joer onofhängeg
Déi 6 Kapitelen
Dat véiert Kapitel war souzesoen den theematesche Mëttelpunkt vun der Ausstellung, wou ënner dem Titel Gebuert vun enger Natioun souwuel d'Entstoe vun engem Staat an den Hänn vun de Lëtzebuerger, dee sech du progressiv weiderentwéckelt huet, wéi och éischt Unzeeche vun engem Nationalbewosstsinn beliicht goufen. De Bou gouf dobäi vun 1839 bis 1919 gespaant. Hei hunn, och ënner dem Trausch senger Koordinatioun, de Christian Calmes, de Jean-Marc Hoscheit, de Georges Hellinghausen, de Paul Margue, de Michel Schmitt, de Valentin Wagner, de Charles Barthel, d'Monique Kieffer, de Jacques Maas, de Raymond Steil, de Jul Christophory, de Cornel Meder, de Pierre Hannick, de Jean-Claude Muller an de Jean Ensch zu Theme wéi wirtschaftlech Entwécklung, d'Roll vu der Kierch, d'Dynastie, d'Lëtzebuerg-Kris, den éischte Weltkrich an d'Refendumme vun 1919, hir Expertise bäigedroen.
Dat sechst a lescht Kapitel huet déi aktuell an zukünfteg Erausfuederungen thematiséiert, ënner anerem aus sozialer/soziologescher an demographescher Siicht, mat engem Bléckpunkt op d'Finanzplaz an d'audiovisuell Medien. Bäigedroen hunn do, ënner dem Jean-Claude Muller senger Koordinqtioun, de Jul Christophory, de Joseph Groben, de Lucien Kayser, de Lex Roth, de Benito Gallo, de Michel Pauly, de Georges Als, de Charles Ruppert an de Patrick Seyler.
Véier jonk Akademiker hu vun November 1988 un un de Panneaue geschafft a 600 Schrëft- Bildtafele beschriwwen an iwwersat. Et waren dat de Paul Even, d'Marie-Paule Jungblut, de Jean-Claude Muller an den Denis Scuto.
D'architektonescht Konzept vun der Ausstellung war vum Romain Hoffmann, déi kënschtleresch Gestaltung vum Rik Van den Kerkhove.
D'Kerfegsblo'm
D'Kerfegsblo'm, Én Geschicht a'us deem ale Letzeborger Volleksliewen an der Muselsprôch ("D'Kerfechsbloum, Een Geschicht aus deem ale Lëtzebuerger Volleksliewen an der Muselsprooch") ass e Roman vum Adolf Berens, deen tëscht 1921 an 1927 an der Dréckerei Paul Faber a véier Bänn erauskoum. Et ass deen éischte Roman iwwerhaapt op Lëtzebuergesch an ass am Museldialekt geschriwwen.
Ëm wat geet et am Roman?
D'Theres vu Gréiwemaacher gëtt wärend der Fransousenzäit vum franséische Capitaine Fressin verschleeft. Dem Theres senger Jugendléift, dem Péitchen, bleift näischt anescht iwwreg, wéi dat doudegt Theres zeréck op Maacher ze bréngen, wou et um Kierfecht begruewe gëtt...
Soss
De Roman gouf 1928 mam éischte lëtzebuergesche Literaturpräis ausgezeechent.
Beauregard-Baret
Beauregard-Baret ass eng franséisch Gemeng am Departement Drôme an der Regioun Auvergne-Rhône-Alpes.
Donaustadt
Donaustadt ass den 22. Wiener Gemengebezierk.
The Pink Panther (Film 1963)
The Pink Panther ass en US-amerikanesche Film vum Blake Edwards aus dem Joer 1963.
Ëm wat geet et am Film?
Eng Prinzessin, déi zu Cortina d'Ampezzo an der Vakanz ass, huet e wäertvollen Diamant, dee wéinst sengem Ausgesinn Pink Panther genannt gëtt. Den Inspekter Clouseau soll den Diamant bewaachen...
Soss
D'Titelsequenz a Form vun engem Dessin-animé, an där e rosae Panther säin Onwiesen dreift, gouf d'Virlag vun enger ganzer Trickfilmserie. Dës huet zousätzlech dem Henry Mancini säi Pink Panther Theme populär gemaach.
Och de Peter Sellers gouf mat senger Roll als dëlpessegen Inspekter international bekannt.
Henri Luja
De Henri Luja, gebuer den 21. Januar 1899 an der Stad Lëtzebuerg, och do gestuerwen de 26. Juni 1977, war e lëtzebuergesche Landschaftsarchitekt an Urbanist.
Hie war de Jong vum Architekt Antoine Luja, an de Brudder vum Biolog, Fuerscher an Entdeckungsreesende Edouard Luja.
La Haute-Beaume
La Haute-Beaume ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Czesław Miłosz
Den Czesław Miłosz [ ˈt ͡ʂɛswaf ˈmiwɔʂ ], gebuer den 30. Juni 1911 zu Šeteniai (poln.: Szetejnie; deemools am Russesche Keeserräich, haut a Litauen, a gestuerwen de 14. August 2004 zu Krakau, a Polen, war e polneschen Dichter. 1980 huet hien den Nobelpräis fir Literatur kritt.
1930 goufen an der Studentenzeitung Alma Mater Vilnensis seng éischt Gedichter ofgedréckt. 1931 bis 1934 war hie Member vum literareschen Zierkel Żagary, deen eng Avantgardistesch-Zäitschrëft erausgouf an där d'Konschtrichtung vum Katastrophismus propagéiert gouf. 1933 koum säin éischte Gedichtband Poemat o czasie zastygłym ("Gedicht iwwer eng Zäit déi stoe bliwwen ass") eraus. 1935 krut hien e Stipendium fir op Paräis weiderstudéieren ze goen.
Wärend der däitscher Besatzung vu Polen am Zweete Weltkrich war hien an der Resistenz.
1945 bis 1949 hat hie verschidden diplomatesch Posten zu New York City an zu Washington, D.C., 1950 gouf en op Paräis versat. Enn dës Joers gouf him a Polen de Pass ofgeholl, an hie krut a Frankräich politescht Asyl. 1953 koum The Captive Mind eraus, an deem en unhand vu Fallstudien bewisen huet, wéi einfach et ass, Auteure fir totalitär Regimmer ze faszinéieren.
1960 goung de Miłosz an d'USA wou en am Department of Slavic Languages and Literatures op der University of California zu Berkeley Professer gouf. 1970 krut en déi amerikanesch Nationalitéit.
Nodeems en 1980 den Nobelpräis fir Literatur kritt hat, gouf a Polen d'Zensur op senge Bicher opgehuewen. 1981 konnt hie fir d'éischt no 30 Joer nees Polen besichen. Mä schonn am Dezember 1981, wéi d'Krichsrecht ausgeruff gi war, goufe seng Publikatiounen nees verbueden. Zënter dem Fall vum kommunistesche Regimm, 1989, ass de Miłosz reegelméisseg tëscht den USA a Polen hin an hier gependelt, ier e fir zerguttst op Krakau geplënnert ass, wou hien 2004 gestuerwen ass.
Dem Miłosz huet déi meescht vu senge Wierker, och am Exil, op Polnesch geschriwwen.
Vernois-sur-Mance
Vernois-sur-Mance ass eng franséisch Gemeng am Departement Haute-Saône an der Regioun Bourgogne-Franche-Comté.
Maison de l'environnement
Et soll, zesumme mat der Maison de la vie, nërdlech vun der Place de l'Université, vis-à-vis vun der Maison du savoir, stoe kommen.
D'Architekte sinn m3 Architectes, respektiv Nicklas Architectes / Bureau d'architectes Teisen & Giesler an de Bauhär ass de Fonds Belval.
Tarnung
Tarnung (oder Camouflage) nennt een, wann d'Ausgesinn vun engem Objet, engem Déier oder engem Mënsch der Ëmwelt esou ugepasst gouf, datt se schwéier optesch z'erkenne sinn.
An der Déierewelt hëlleft d'Tarnung, déi duerch natierlech Selektioun entstanen ass, vu Friessfeinden (oder potentieller Beit) iwwersinn ze ginn.
Beim Mënsch ass et besonnesch am militäresche Beräich, wou Tarnung agesat gëtt.
Departement Gard
De Gard ass e franséischt Departement an der Regioun Occitanie dat säin Numm vum Floss Gard (och nach Gardon) hierhuet. D'Departement läit am Süde vu Frankräich a seng Haaptstad ass Nîmes, déi duerch gutt erhale Bauwierker aus der Réimerzäit (d'Maison carrée an den Amphitheater) bekannt ass.
HD 10180
Den HD 10180  ass e sonnenänleche Stär am Stärebild Hydrus (kleng Waasserschlang), hien ass 128 Liichtjoer vun eiser Äerd ewech.
Wärend enger sechsjähreger Studie mat Hëllef vum HARPS-Spektrograph am 3,6-m-Teleskop vum La-Silla-Observatoire vum Europäesche Südobservatoire am Chile gouf festgestallt, datt de Stär e Planéitesystem vun op d'mannst sechs bis siwe Planéiten huet.
Risechameleon
De Risechameleon (Furcifer oustaleti), och Madagaskar-Risechameleon genannt, ass, mat senger Längt vu bis zu 70 cm, déi gréisst Chameleonaart. E lieft an de Savannen a Bëscher vun der afrikanescher Insel Madagaskar.
Ernierung, Reproduktioun
De Risechameleon erniert sech haaptsächlech vun Insekten. Fir d'Leit vu Madagaskar ass et deemno e kamouden Insekteverdilleger. Och kleng Mamendéieren an Eidechse kënnen zu sengem Kascht gehéieren.
Wéi bal all Chameleonen ass och dës Aart Eenzelgänger. Männercher, wéi och Weiberecher déi droen, verdroe sech net ënnereneen. D'Weibche leet, eng 40 Deeg no der Verkoppelung, bis zu 50 Eeër an de Buedem. Bei 28 Grad Celsius dauert et ongeféier 250 Deeg, bis déi Kleng erauskommen.
Jonk Risechameleone wuesse séier a sinn no engem Joer prett, sech ze verkoppelen. A Gefaangeschaft kënne se bis zu 15 Joer al ginn.
Juegd op en Heesprénger
Schwämm
Eng Schwämm ass e meeschtens rechteckege Baseng, dee geduecht ass fir dran ze schwammen, ze dauchen, oder aner Waasersportaarten wéi z. B. Waasserball ze maachen oder och nach fir Rettungsschwëmmer ze trainéieren. Et gëtt oppen a gedeckt Schwämmen, déi an de Gréisste staark variéiere kënnen, jee nodeem ob se privat oder ëffetlech sinn. Dacks gëtt déi ganz Installatioun mam Gebai Schwämm genannt.
Déi éischt Schwämme ware wuel Weieren, Séien oder Flossschwämmen.
Schwämmen zu Lëtzebuerg
Eng vun den eelste Schwämmen am Land war d'Zaldoteschwämm am Gronn, déi vu Mëtt des 19. Joerhonnert bis 1918 a Betrib war.
Paul Thomas Anderson
De Paul Thomas Anderson (och alt P. T. Anderson,), gebuer de 26. Juni 1970 zu Studio City, a Kalifornien, ass en US-amerikanesche Filmregisseur, Dréibuchauteur a Filmproduzent.